
МИНИСТЕРСТВО НА ЗЕМЕДЕЛИЕТО И ХРАНИТЕ
ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН
гр. Смолян, бул. „България” № 14, тел./факс 0301/62078, email:ODZG_Smolyan@mzh.government.bg

   
Рег.№ РД-395
04.02.2026 год.
                             
                                                 ГОДИШЕН ДОКЛАД
                         
ЗА ОЦЕНКА УДОВЛЕТВОРЕНОСТТА НА ПОТРЕБИТЕЛИТЕ НА АДМИНИСТРАТИВНИ УСЛУГИ ПРЕЗ 2025 ГОД. 

В ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН



               І. Увод.
               Годишният доклад на Областна дирекция „Земеделие“ Смолян /ОДЗ Смолян/ за 2025 г. е изготвен и публикуван на интернет страницата на дирекцията в изпълнение на чл. 24, ал. 8 от Наредбата за административното обслужване (НАО). 
               Докладът е изготвен в съответствие с Методология за измерване и управление удовлетвореността на потребителите на Министерски съвет на Република България и в изпълнение на Общите стандарти за качество, регламентирани в Приложение № 7 на чл. 20, ал. 1 от НАО. 
               Проучването и измерването на удовлетвореността на потребителите обхваща периода от 01.01.2025 год. до 31.12.2025 год. и има за цел: 
· да подобри достъпа до административни услуги и повиши качеството им;
· да улесни потребителите на услуги при получаване на информация за предлаганите административни услуги, необходими заявления, документи, срокове и други;
· да повиши участието на потребителите в административния процес.  
               Получената информация от обратната връзка е анализирана, обсъдена и заедно с резултатите от измерването на удовлетвореността и предприетите действия за подобряване на административното обслужване, е отразена в настоящия доклад.

              ІІ. Проучване и измерване на удовлетвореността на потребителите на услуги.
              Изследването на удовлетвореността на потребителите се осъществява чрез използване и прилагане на следните методи за обратна връзка: 
              1. Извършване на анкетно проучване, чрез анонимно попълване на анкетни карти, поставени в центровете за административно обслужване на дирекцията и ОСЗ, и качени на интернет страницата на администрацията;
              2. Анализиране на информацията от поставените в ОДЗ Смолян и общинските служби по земеделие  кутии за жалби, предложения и сигнали;
              3. Осигуряване на постоянна телефонна линия за връзка с потребителите;
              4. Анализ на сигнали, предложения, жалби и похвали;
              5. Провеждане на консултации със служителите.

              Анкетната карта включва общо 11 въпроса с избор от няколко предложени отговори и възможност за изразяване на мнения и препоръки в свободна форма. 

              През 2025 година са попълнени общо 132 бр. анкетни карти, обобщените резултати от които са както следва: 
               
             1. Вашето мнение относно административното обслужване: 
· в ОДЗ централно управление – 3 бр.;
· в ОСЗ Баните – 12 бр.
· в ОСЗ Доспат, офис Борино – 6 бр.
· в ОСЗ Девин – 0 бр.
· в ОСЗ Доспат – 21 бр.
· в ОСЗ Златоград – 22 бр. 
· в ОСЗ Мадан – 15 бр.
· в ОСЗ Неделино – 13 бр.
· в ОСЗ Рудозем – 16 бр.
· в ОСЗ Смолян – 8 бр.
· в ОСЗ Чепеларе – 16 бр.

              2. Използвали ли сте досега услугите на ОДЗ Смолян или общинските служби по земеделие /ОСЗ/ ?
              а/ да – 98 % 
              б/ не – 2 %

              3. Лесно ли се намира информация за административните услуги, които предлагат ОДЗ Смолян и ОСЗ?
              а/ да – 99 %
              б/ не – 0 %
              в/ не мога да преценя – 1 %.

              4. Информацията, която получихте от служителите, осъществяващи административното обслужване е:
              4.1. Ясна / лесно разбираема
              а/ да – 99 %
              б/ не – 0 %
              в/ не мога да преценя – 1 %

              4.2. Изчерпателна
              а/ да – 97 %
              б/ не – 0 %
              в/ не мога да преценя – 3 %

              4.3. Точна
              а/ да – 99 %
              б/ не – 0 %
              в/ не мога да преценя – 1%

              5. Служителите, които Ви обслужват:
              5.1. Се отнасят към Вас вежливо и с уважение 
              а/ да – 100 %
              б/ не – 0 %
              в/ не мога да преценя – 0 %



               5.2. Имат коректно и професионално отношение
               а/ да – 100 %
               б/ не – 0 %
               в/ не мога да преценя – 0 %

               6. Получихте ли необходимата Ви административна услуга:
               а/ да – 100 %
               б/ не – 0 %

               7. Спазват ли се установените срокове за извършване на административна услуга?
               а/ да – 100 %
               б/ не – 0 %
               в/ не мога да преценя – 0 %

               8. Кой аспект от обслужването считате, че най-много се нуждае от подобрение?
     а/ достъпът до информация – 11 %
     б/ количеството на предоставената информация – 3 %
     в/ качеството на предоставената информация – 2 %
     г/ отношението на служителите към клиента – 1 %
     д/ професионалната квалификация на служителите – 3 %
     е/ друго /моля уточнете/ - 2% /три анкети/ са посочили, че дигитализацията на услугите, координацията между институциите и работната среда в ОСЗ Чепеларе се нуждаят от подобрение. Останалите 98 % са изразили положително становище, посочили са, че всичко е на ниво и няма нужда от подобрение или не са дали отговор на този въпрос. 

               9. Какви са Вашите препоръки за подобряване на административното обслужване в Областна дирекция „Земеделие” Смолян и общинските служби по земеделие?
               В по - голямата част от анкетите или 86 % е посочено, че административното обслужване е на необходимото ниво и не е необходимо подобрение. В 10 % от анкетите е изразено изключително удовлетворение от работата на служителите и административното обслужване като цяло. Конкретните препоръки са пет на брой / 4% / и са както следва:
· подобряване на комуникацията с гражданите и организационните мерки в ОСЗ Баните;
· увеличаване на числения състав в ОСЗ Мадан;
· обновяване на материалната база и увеличаване на числения състав в ОСЗ Чепеларе. 

              При анализиране на информацията от поставените кутии за жалби, предложения и сигнали, постоянната телефонна линия за връзка с потребителите и получените и заведени в деловодната система сигнали, предложения и жалби е констатирано, че няма такива във връзка с административното обслужване.

             Провеждани са консултации с ръводството и служителите, извършваши административното обслужване, на които са обсъждани: стриктното спазване на  Вътрешните правила за административно обслужване и стандартите за административно обслужване, подобряване на условията за по достъпно и качествено обслужване на потребителите, образци на документи, повишаване на компетентността на служителите, задължително добронамерено отношение и оказване на съдействие при попълване на документи, срокове за предоставяне на необходимите услуги и други. 

              ІІІ. Изводи от проведеното проучване, приложените методи и получените резултати: 
              1. Активността на потребителите на услуги по отношение изразяване на мнение относно административното обслужване се оценява като сравнително добра. Попълнени са 132 бр.  анонимни анкети, което е приблизително 60 % в сравнение с предходната година.
             2. Предпочитаният метод за обратна връзка е анонимното анкетиране.
             3. Изключително голям процент от попълнилите анкетите са редовни потребители на услуги и имат реалистично мнение относно административното обслужване. Това е и една от причините за по-малкия брой попълнени анкети, тъй като потребителите вече са изказали мнението си по поставените въпроси.
             4. Всички анкетирани са изразили мнение, че са се отнесли към тях вежливо и с уважение, и че служителите са демонстрирали коректно и професионално отношение.  
             5. Няма потребители на които не е предоставена исканата услуга.
             6. Спазени стриктно са всички установени срокове. 
             7. Гражданите са удовлетворени в много висока степен от служителите, предоставящи административното обслужване, като в голяма част от анкетите е изразено положително становище относно работата им. 
              8. Отправени са препоръки относно подобряване достъпа до информация, които в сравнение с 2024 год. са по-малко с 4 %, което показва подобрение в тази насока. 
              9. Няма нито един негативен коментар спрямо служителите, извършващи административното обслужване.
              
               ІV. Действия за подобряване на административното обслужване.
               1. Във връзка с посочените от потребителите препоръки се подобряват дейностите във връзка с популяризирането на каналите и начините за предоставяне на информация на земеделските стопани, както и качеството на същата. 
               2. Извършват се проверки относно спазване на изисквания, принципите и сроковете при извършване на административното обслужване. 

Изготвил:
Сълза Николова
Директор на дирекция АПФСДЧР
04.02.2026 год.

